Domino fratribus Aalgiso et fratri suo Ayteo sacerdotes, emptores. Ego Archimbertus et Berengarius et Rannaldus et Aaleldis, venditores, vendedissimus nos vobis aliquit de res nostras, que sunt sitas in pago Matisconense, in agro Fusciacense, in villa Bulon: oc est campus qui terminat a mano ad ipso emtore, a medie die Probati cum suis eres, a sero de ipsa hereditate, a cercio ad infantes Drogoni; habet in longo a mane perticas VII et dimidiam, a media die perticas VIII in longo, a sero perticas VIIII, a certio perticas II. Infra ista terminatione et perticatione vobis vendimus, accepimus de vobis precium in valente solidos II, et faciatis post ac die quicquit facere volueritis, sine ullo contradicente. Si quis vero vendicione ista contradixerit, auri unciam componat et firma permaneat, cum stipulatione subnixa. Actum Sancti Petri Sulistriaco. S. Archimberti, S. Berengerio, S. Rannaldi, S. Aalelde, qui vendicione ista fecerunt et firmare rogaverunt. S. Costabulo, S. Prolati, S. Cristiano, S. Ardrado, qui in omnibus consenserunt. S. Arnaldi. S. Rotardi. S. Dominico. S. Otberti, qui consensit. Fidem fecerunt Berengarius et Costabolus Archimberto, cum suis eris, si oc contradixerint alicujus homo de illorum ereditate, hoc cumponant; quod si noluerint, faciant quod lex est. Data per manu Rodoardi, ad vicem Berardi, sub die veneris, in mense magio, anno III regnante Hlotarii regis.